แวะมาดื่มกาแฟช่วงเย็นก่อนรับลูก

 กาแฟอาม่า

ชอบ ร้านนี้ เก๋ที่ตัวร้านสไตล์บ้านเก่า มีมุมนั่งใต้ถุนและเก้าอี้รอบๆบ้านใต้ร่มไม้ เหมือนอยู่ในบ้านเก่าๆ เดิมที่นี่เป็นโรงสีเก่า ขายกาแฟลาว เป็นเอกลักษณ์ ขายมานานแล้ว ถ้าอยากดื่มกาแฟเมล็ดคั่วจากลาวต้องมาร้านนี้  ยี่ห้อ ดาว กาแฟ ของคุณนายดาวเรืองเมืองจำปาศักดิ์ รอบก่อนรีวิวประวัติไปรอบนึงแล้ว 

เมนูวันนี้ 
- espressoปั่น 65
-ขนมปังปิ้งเนย ช็อค กล้วย.35

กาแฟขอหวานน้อยได้รสขมดีตามสั่ง อร่อย ชอบกาแฟลาวอยู่แล้วรสเข้มข้น ขมติดลิ้นเลย เมนูกาแฟที่นี่มีเหมือนทั่วไปแต่ใช้เมล็ดกาแฟลาวชงทุกแก้ว ส่วนเมนูที่ชื่อกาแฟลาว signature เป็นกาแฟลาวชงใส่นม น่าจะแรงนิดนึงเลยไม่สั่ง

ขนมปังปิ้งใช้ขนมปังโฮลวีตปิ้ง เพื่อสุขภาพดี รสช็อคเนย หวานอร่อย เก๋ที่ไม้จิ้มเป็นไม้ไผ่แบบที่มัดขนมไทยๆ 

สรุป ร้านบรรยากาศสบาย นั่งเเบบเย็นๆ ไม่วุ่นวาย มีโต๊ะในห้องแอร์แค่2โต๊ะวันนี้อากาศร้อนนั่งด้านในดีกว่า มีกาแฟดาวแบบสำเร็จรูปวางขายด้วย แบบ 3in1 (ที่บ้านยังมีเหลือเพียบเหมือนกัน ชอบข้ามไปdutyfreeเวียงจันทน์ซื้อตุนไว้) แต่3in1รสจะหวานมากๆเลยแนะนำซื้อแบบเมล็ดกาแฟมาชงเองดีกว่า รสturboซองสีทองแรงสุด รสนี้ดื่มแล้วนอนไม่หลับเลย